Diari Oficial de la Generalitat Valenciana


Sumari del DOGV 5125, del 31-10-2005 (2005/11209)

ORDE de 20 d'octubre de 2005, de la Conselleria d'Agricultura, Pesca i Alimentació, per la qual es modifica parcialment l'Orde de 29 de maig de 2002, de la Conselleria d'Agricultura, Pesca i Alimentació, per la qual es convoquen ajudes per al foment del cultiu i l'explotació en comú de les explotacions agràries.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5125

Data del DOGV
:   31-10-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/11277


Data del document
:   20-10-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda pública
    * explotació agrària
    * explotació agrària en comú
    * ajuda a l'agricultura

ORDE de 20 d'octubre de 2005, de la Conselleria d'Agricultura, Pesca i Alimentació, per la qual es modifica parcialment l'Orde de 29 de maig de 2002, de la Conselleria d'Agricultura, Pesca i Alimentació, per la qual es convoquen ajudes per al foment del cultiu i l'explotació en comú de les explotacions agràries. [2005/A11978]
  
La millor contribució que es pot fer en el sector agrari valencià, amb vista a aconseguir unitats amb una dimensió de producció i comercialització que siguen competitives, és el foment de l'associacionisme dels titulars d'explotacions agràries amb l'objecte de disminuir els costos de producció i adequar la seua oferta a les demandes dels mercats, mitjançant la utilització més eficaç i planificada dels seus recursos tradicionals i la incorporació de noves tecnologies.
  
El foment del cultiu i de l'explotació en comú és, per tant, una línia prioritària en els plans estratègics sectorials de la Conselleria d'Agricultura, Pesca i Alimentació, per a millorar l'agricultura valenciana.
  
Igualment, amb l'experiència obtinguda de l'aplicació a la Comunitat Valenciana de les ajudes establides per al foment del cultiu i explotació en comú, per mitjà de l'Orde de 29 de maig de 2002, de la Conselleria d'Agricultura, Pesca i Alimentació, es considera aconsellable flexibilitzar les condicions requerides als beneficiaris ampliant les possibilitats d'acollir-se a estes ajudes a un nombre més gran de titulars d'explotacions agràries que es troben integrats en una societat.
  
Per això, i fent ús de les atribucions que em són conferides,
  
ORDENE
  
Article únic
  
L'Orde de 29 de maig de 2002, de la Conselleria d'Agricultura, Pesca i Alimentació, per la qual es convoquen ajudes per al foment del cultiu i l'explotació en comú de les explotacions agràries, queda modificada de la manera següent:
  
1. Es fa una nova redacció de l'apartat 2.b) de l'article 7, que queda de la manera següent:
  
«Tindre una dimensió, segons les equivalències que s'establixen en l'annex 1 de la present orde, igual o superior a 10 unitats de treball agrari (UTA) procedents de les explotacions dels socis.
  
Això no obstant, en el cas de les societats per al cultiu en comú amb superfícies, o almenys les tres quartes parts d'estes, que estiguen ubicades a zones desfavorides de muntanya, classificades com a tal i incloses en les llistes a què es fa referència en l'apartat 4 de l'article 55 del Reglament (CE) 1257/1999, serà condició suficient per a optar a les ajudes que, a més de complir allò que s'ha estipulat en els apartats a), c) i d) del present apartat, la dimensió total de les seues explotacions siga superior o equivalent a 8 UTA.»
  
2. Es fa una nova redacció de l'apartat 2.c) de l'article 7, que queda de la manera següent:
  
«Estar constituïdes per un mínim de 10 socis, de tal manera que cap d'ells aporte més del 25 per cent de la superfície total de l'explotació, expressada en el seu equivalent en UTA, per al cultiu en comú.»
  
3. Es fa una nova redacció de l'apartat a de l'article 10, que queda de la manera següent:
  
«Tindre una dimensió, segons les equivalències que s'establixen en l'annex 1 de la present orde, igual o superior 10 unitats de treball agrari (UTA).
  
Això no obstant, en el cas de les societats amb explotacions, o almenys, les tres quartes parts de la seua superfície, que estiguen ubicades en zones desfavorides de muntanya, serà condició suficient per a optar a les ajudes que, a més de complir allò que s'ha estipulat en la resta d'apartats del present article, la dimensió total de l'explotació siga superior a l'equivalent a 8 UTA.»
  
4. Es fa una nova redacció de l'apartat 4 de l'article 19, que queda de la manera següent:
  
«La societat beneficiària de les ajudes haurà de comprometre's a mantindre els agents de gestió almenys durant 10 anys des de la concessió de les ajudes.
  
Transcorreguts els cinc anys de compromís, la societat beneficiària podrà sol·licitar novament les ajudes establides, sempre que continue complint les obligacions i els requisits requerits.»
  
5. Es fa una nova redacció de l'apartat 6.2a de l'article 20, que queda de la manera següent:
  
«Sol·licituds d'ajudes per a l'explotació en comú de societats de nova constitució de titulars amb explotacions preexistents, que han patit fenòmens expropiatoris, urbanístics o industrials i que decidixen canviar o ampliar la seua base territorial amb una forma societària per a la seua explotació en comú en les condicions que la present norma establix.»
  
6. Es fa una nova redacció de l'apartat 6.3a de l'article 20, que queda de la manera següent:
  
«Sol·licituds d'ajudes per a l'explotació en comú de societats de nova constitució de titulars amb explotacions preexistents i que, per mitjà de formació d'una societat la base territorial de la qual la constituïsquen eixes mateixes explotacions, aconseguisquen la dimensió a què es fa referència en l'apartat a) de l'article 10.»
  
DISPOSICIÓ FINAL
  
Esta orde entrarà en vigor l'endemà de la publicació en el Diari Oficial de la Generalitat Valenciana.
  
València, 20 d'octubre de 2005
  
El conseller d'Agricultura, Pesca i Alimentació,